Diari Oficial de la Generalitat Valenciana


Sumari del DOGV 5101, del 27-09-2005 (2005/10309)

Bases que regiran la convocatòria per a l'adaptació del règim jurídic de part del personal laboral fix del Sant Hospital de Caritat, òrgan autònom de l'Ajuntament de Sueca, a la naturalesa funcionarial del lloc que ocupa.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5101

Data del DOGV
:   27-09-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/10012


Data del document
:   19-05-2005

Organisme emissor
:   Ajuntament de Sueca

Tipus de document
:   Convocatòria

Descriptors 

:   * Sueca
    * administració local
    * funcionari
    * concurs administratiu
    * personal contractat
    * qualificació del personal

Bases que regiran la convocatòria per a l'adaptació del règim jurídic de part del personal laboral fix del Sant Hospital de Caritat, òrgan autònom de l'Ajuntament de Sueca, a la naturalesa funcionarial del lloc que ocupa. [2005/S10443]
  
1. Objecte de la convocatòria
  
1.1 La present convocatòria té com a objecte l'adaptació de la naturalesa jurídica de part del personal laboral fix del Sant Hospital de Caritat, òrgan autònom de l'Ajuntament de Sueca, a la naturalesa funcionarial del lloc que ocupa, com a conseqüència dels acords adoptats per la Junta del Sant Hospital de Caritat de 27 d'abril de 2005, i acord plenari de 5 de maig de 2005, sobre la funcionarització d'un lloc de treball naturalesa laboral fix de plantilla del personal del Sant Hospital de Caritat, òrgan autònom de l'Ajuntament de Sueca, a través de les proves i cursos selectius previstos en la Llei 1/1996, de 26 d'abril, de la Generalitat Valenciana, d'Adaptació del Règim Jurídic del Personal de la Generalitat Valenciana a la naturalesa dels llocs que ocupen.
  
La plaça objecte de la funcionarització és la següent:
  
Grup E:
  
- 1 Ajudant de cuina, de laboral fix a funcionari de carrera. Grup: E. Escala: administració especial. Subescala: servicis especials. Classe: comeses especials.
  
1.2 El fonament legal d'este procés parcial de funcionarització del personal del Sant Hospital de Caritat, s'inicia amb la sentència 99/1987, d'11 de juny, del Tribunal Constitucional la qual va establir l'obligació de classificar i concretar els criteris pels quals els llocs de treball haurien d'adscriure's al personal funcionari o laboral.
  
L'estat complix esta obligació per mitjà de la Llei 23/1988, que va modificar l'article 15 de Llei 30/1984, i establia els criteris de classificació dels llocs de treball.
  
No obstant això, és cert que esta disposició transitòria 15a de la Llei 30/1984, no té caràcter bàsic, però hi ha una reserva constitucional total a l'estat en matèria de legislació laboral, cosa que significa que l'esmentada disposició transitòria en la mesura que afecta el referit personal, és d'aplicació a totes les administracions públiques i en conseqüència, també a la local. En termes semblants a la disposició transitòria 15a, s'expressa la disposició transitòria 1a del Text Refós de la Funció Pública Valenciana.
  
2. Caràcter de la convocatòria
  
La participació per part del personal afectat per este procés de funcionarització és totalment voluntària i tindrà lloc per una vegada d'acord amb el que establix l'article 10 de la Llei 1/1996, de 26 d'abril, de la Generalitat Valenciana, d'adaptació del Règim Jurídic.
  
El personal que no participe o no supere, si és el cas, el procés selectiu, quedarà com a «personal a extingir» en el lloc de treball que ocupa i mantindrà la mateixa relació jurídica laboral que fins al moment ho haja vinculat amb este organisme, sense perjuí de les expectatives de formació professional en lloc de treball de naturalesa laboral.
  
3. Condicions de l'aspirant
  
3.1 Per a ser admés en els cursos i les proves selectives objecte d'esta convocatòria, l'aspirant haurà de reunir els requisits següents:
  
a) Ser personal laboral fix al servici del Sant Hospital de Caritat.
  
b) Que el lloc a ocupar estiga classificat de naturalesa funcionarial per acord del Ple de l'Ajuntament, i siga el que s'anuncia en la base 1.1 de la present convocatòria.
  
c) Estar ocupant com a treballador laboral fix el lloc de treball al qual s'opta com a funcionari.
  
3.2 Als efectes d'adscripció del personal inclòs en l'àmbit d'aplicació d'esta convocatòria en els cursos selectius que siguen necessaris, s'establixen els nivells següents:
  
Nivell I: (article 1 de la Llei 1/1996, de 26 d'abril)
  
Personal laboral fix del grup de titulació E, que ocupe lloc classificat d'administració especial i que va adquirir la condició de laboral fix a través de la convocatòria de proves selectives per mitjà del procediment de concurs oposició.
  
3.3 Estar en possessió de la titulació corresponent al lloc classificat de naturalesa funcionarial a què corresponga accedir.
  
3.4 No patir cap malaltia o defecte físic que impedisca l'exercici de les corresponents funcions.
  
3.5 No haver sigut separat per mitjà d'expedient disciplinari del servei de qualsevol administració pública ni trobar-se inhabilitat per a l'exercici de funcions públiques.
  
4. Calendari de presentació de sol·licituds, admissió de l'aspirant i inici dels cursos.
  
4.1 L'aspirant a participar en el procés d'adaptació objecte d'esta convocatòria, haurà de fer-ho constar per mitjà d'una sol·licitud, en la qual haurà d'indicar el nivell, establit en la base 3.2 de la present convocatòria.
  
4.2 La sol·licitud serà dirigida a l'alcalde-president del Sant Hospital de Caritat i presentada en el Registre d'Entrada o en la forma prevista en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 20 dies naturals, comptats a partir de l'endemà al de la publicació en el Butlletí Oficial de l'Estat.
  
En la instància l'aspirant haurà de manifestar que reunix tots i cada un dels requisits exigits en la base segona referits sempre a la data en què finalitza el termini de presentació d'instàncies, així com el resguard acreditatiu de l'ingrés de 6 euros per al grup E.
  
4.3 Acabat el termini de presentació de sol·licituds, l'alcalde-president del Sant Hospital de Caritat dictarà en el termini màxim d'un mes, resolució aprovatòria de la llista d'admesos i exclosos a la realització del curs i proves selectives, especificant en este últim cas el motiu d'exclusió i assenyalant un termini de deu dies d'esmena de deficiències, adscrivint a l'admés en el nivell corresponent, d'acord amb la base 3.2 de la present convocatòria, que es publicarà en el tauler d'anuncis de l'Ajuntament de Sueca. En la mateixa Resolució en què s'aprove la llista d'aspirants admesos i exclosos, es fixarà, en el supòsit de no existir exclosos, la composició del tribunal qualificador, el lloc, la data i l'hora de començament del curs, i s'elevarà automàticament a definitiva. En el cas que existiren reclamacions, i una vegada resoltes les mateixes, l'Alcaldia dictarà nova resolució amb la llista d'admesos i exclosos la qual tindrà el caràcter de definitiva.
  
4.4 Publicada la relació a què es referix l'apartat anterior, l'aspirant podrà formular, durant el termini de 10 dies hàbils, comptats a partir del dia següent al de la publicació, les al·legacions que estimen oportunes, així com rectificar les faltes en què hagueren incorregut i adjudicar els documents preceptius no presentats juntament amb la sol·licitud, de conformitat amb el que preveu l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4.5 Transcorregut el termini anterior, corregits els defectes i vistes les reclamacions, l'alcalde-president del Sant Hospital de Caritat, dictarà una resolució amb la llista definitiva d'admesos, que es publicarà en el tauler d'anuncis de l'Ajuntament de Sueca.
  
4.6 L'alcalde-president del Sant Hospital de Caritat, determinarà el calendari de realització del curs citat, el seu règim horari i lloc de realització, per mitjà de les corresponents convocatòries, que seran publicades en el tauler d'edictes i notificades a l'interessat. Així mateix, el president del Sant Hospital de Caritat designarà el professorat idoni per a impartir el curs.
  
5. Desenvolupament del curs i proves selectives
  
5.1 Duració del curs.
  
De conformitat amb el que preveu la Llei 1/1996, de 26 d'abril, les hores de duració del curs, per al grup inclòs en la base 3.2 d'esta convocatòria és la que a continuació s'indica:
  
 Grups de titulació Nivell
  
 I
  
 E
  
 2,5 h.
  
5.2 Assistència als cursos
  
Per a l'adaptació a la condició de funcionari de carrera del Sant Hospital de Caritat a través del procediment establit en la present convocatòria, a més de superar les corresponents proves avaluadores, serà requisit indispensable l'assistència a un 85%, com a mínim, de la duració total del curs selectiu a què esta adscrit, sense perjuí del que preveu la disposició addicional primera de la Llei 1/1996, de 26 d'abril, per al supòsit de malaltia degudament acreditada.
  
5.3 Avaluació continuada
  
El tribunal realitzarà una avaluació contínua de l'aspirant.
  
5.4 Prova de valencià
  
De caràcter obligatori, consistirà en la realització d'una redacció sobre el tema proposat pel tribunal i una prova de coneixements de valencià. Per a esta finalitat, el tribunal comptarà amb l'assistència d'un tècnic expert en la matèria. La valoració serà conjunta i l'exercici es puntuarà de 0 a 3 punts.
  
5.5 Prova final
  
Acabats el curs selectius, es realitzarà una prova final sobre els continguts dels temaris de les matèries que s'impartixen, que es detallen en l'annex I. Amb estos efectes, el president del Sant Hospital de Caritat assenyalarà una data per a realitzar-la. Acabada esta prova, el tribunal qualificarà l'aspirant i, al mateix temps, determinarà la qualificació definitiva, que estarà constituïda per la mitjana aritmètica de l'avaluació contínua a què es referix el paràgraf anterior i a la derivada de la prova final.
  
5.6 Qualificació de les proves
  
5.6.1 Tant l'avaluació continuada com la prova final del curs selectiu, seran valorats pel tribunal de 0 a 10 punts.
  
5.6.2 Per a la superació final del procés selectiu i, per tant, per a adquirir la condició de funcionari de carrera després del corresponent nomenament preceptiu, serà necessari obtindre la qualificació d'apte. La qualificació d'apte s'obtindrà quan s'aconseguisca una puntuació igual o superior a 5 punts, que resultarà de sumar la mitjana de les qualificacions obtingudes en l'avaluació continuada i en la prova final del curs selectiu.
  
5.6.3 Amb independència de la puntuació obtinguda prèviament en les proves d'avaluació continuada, la presentació a la prova final del curs selectiu és requisit indispensable per a la superació del procés d'adaptació.
  
6. Publicitat de les llistes d'aprovats
  
6.1 Acabat el curs selectiu, el tribunal avaluador farà pública, en el tauler d'edictes, la relació del personal participant, amb indicació de la qualificació d'apte o no apte, i que constituiran la llista de l'aspirant que ha superat les proves objecte d'esta convocatòria.
  
El tribunal avaluador elevarà a l'alcalde-president del Sant Hospital de Caritat, la llista amb l'aspirant que ha superat les proves de cursos d'adaptació perquè es procedisca al seu nomenament i posterior presa de possessió com a funcionari de carrera.
  
7. Tribunal avaluador i professorat dels cursos
  
7.1 El tribunal avaluador de les proves d'adaptació que hauran de realitzar l'avaluació continuada en el curs selectiu així com la qualificació de les proves finals d'estos i tindrà la composició següent:
  
- President: l'alcalde-president del Sant Hospital de Caritat o membre de la Corporació en qui delegue.
  
- Secretari: el del Sant Hospital de Caritat o funcionari en qui delegue
  
- Un representant designat per la Conselleria de Presidència.
  
- Un funcionari designat per l'alcalde-president del Sant Hospital de Caritat
  
- Un representant dels treballadors.
  
Podran designar-se tots els assessors que es consideren necessaris
  
7.2 El règim jurídic de funcionament del tribunal serà el previst en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per al funcionament dels òrgans col·legiats, els membres del qual hauran d'abstindre's, i podran ser objecte de recusació pels interessats quan concórreguen en ells alguna de les circumstàncies previstes en els articles 28 i 29 de la referida llei.
  
7.3 De conformitat amb el que preveu l'article 7 de Llei 1/1996, de 26 d'abril, el curs objecte d'esta convocatòria serà impartit per professorat integrat per personal tècnic designat per l'alcalde-president del Sant Hospital de Caritat, a més d'altres professionals que es consideren necessaris per al correcte desenvolupament del curs.
  
8. Recursos
  
8.1 La present convocatòria, les seues bases i tots els actes administratius que siguen dictats en el seu desenvolupament i que posen fi a la via administrativa, podran ser recorreguts en reposició davant del mateix òrgan que els haguera dictat o ser impugnats directament davant de l'orde jurisdiccional contenciosa-administrativa en el termini de dos mesos, comptats a partir de l'endemà al de la publicació de la present convocatòria en el Diari Oficial de la Generalitat Valenciana, Butlletí Oficial de la Província de València o de la publicació dels actes subsegüents, segons siga procedent.
  
8.2 Contra els actes del tribunal avaluador, de conformitat amb el que preveu l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, podran ser recorreguts en alçada davant de l'òrgan que va dictar l'acte que s'impugna o davant del competent per a resoldre-ho en el termini d'un mes si l'acte fóra exprés, i de tres mesos si no ho fóra. Tot això a partir de l'endemà al de la publicació en el tauler d'anuncis dels corresponents edictes.
  
9. Legislació supletòria
  
En tot allò no previst per les presents bases, haurà d'ajustar-se al que disposa la Llei 1/1996, de 26 d'abril, de la Generalitat Valenciana, Orde de 18 de desembre, de la Conselleria de la Presidència, així com pel Text Refós de la Funció Pública Valenciana i la resta de normativa concordant.
  
Annex I
  
Temari del curs selectiu funcionarització personal laboral del Sant Hospital de Caritat
  
1. La Constitució Espanyola de 1978. Estructura i principis fonamentals, drets i deures: la seua garantia i suspensió. L'administració local.
  
2. Les entitats locals.
  
3. El terme municipal.
  
4. La potestat reglamentària de les entitats locals. Ordenances locals. El Reglament Orgànic Municipal.
  
5. Estatuts del Sant Hospital de Caritat.
  
6. Potestat d'autoorganització de les entitats locals. Òrgans necessaris i complementaris. Òrgans unipersonals i col·legiats.
  
7. La funció pública local i la seua organització. Drets i deures dels funcionaris. La Seguretat Social.
  
8. L'acte administratiu.
  
9. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú: contingut i àmbit d'aplicació. Fases del procediment.
  
10. La contractació administrativa.
  
?????????.
  
Diligència. Per a fer constar que les presents bases de 7 folis que segelle i rubrique al marge, han sigut aprovades per Resolució del president del Sant Hospital de Caritat, núm. 42, de 18 de maig de 2005.